บทความนี้อ้างอิงคริสต์ศักราช/คริสต์ทศวรรษ/คริสต์ศตวรรษ ซึ่งเป็นสาระสำคัญของเนื้อหา

**จักรพรรดินีอูลาน่ารา จากสกุลน่ารา เผ่าอูลา (อูลาน่ารา)** (จีน: 繼皇后烏拉那拉氏 *Jì huánghòu wūlā nà lā shì*) หรือที่รู้จักกันในไทยว่า **"จี้ฮองเฮา "** จากภาพยนตร์ชื่อดังเรื่อง องค์หญิงกำมะลอ เป็นพระอัครมเหสีพระองค์ที่สองในจักรพรรดิเฉียนหลง

**พระราชประวัติ**
-----------------

จักรพรรดินีจี้เป็นธิดา ของแม่ทัพ น้าเอ่อปู จากราชินิกุล**อูลาน่ารา**จากกองธงขลิบเหลือง ( อดีตคือ กองธงน้ำเงินขลิบแดง ) พระนางก็ได้อภิเษกสมรสกับองค์ชายสี่หงลี่ซึ่งขณะนั้นมียศเป็นเป่าชินหวัง (宝亲王/寶親王) (ต่อมาครองราชย์เป็นจักรพรรดิเฉียนหลง) มีพระอิสริยยศเป็น **เช่อฝูจิ้น (พระชายารอง)** และหลังจากนั้นเมื่อองค์ชายเป่าชินหวังหงลี่ได้ขึ้นเสวยราชย์สมบัติเป็นจักรพรรดิเฉียนหลง จึงทรงแต่งตั้งให้พระนางเป็น **เสียนเฟย-เสียนกุ้ยเฟย-เสียนหวงกุ้ยเฟย-น่าราฮองเฮา**  พระนางทรงเป็นสตรีคนสุดท้ายของเผ่าอูลาสกุลน่าราที่เข้าวังมาเป็นสนม

พระอัครมเหสีพระองค์ที่สองในจักรพรรดิเฉียนหลง
============================================

ในปีเฉียนหลงที่ 13 จักรพรรดินีเซี่ยวเสียนฉุน พระอัครมเหสีพระองค์แรกในจักรพรรดิเฉียนหลงสวรรคต ทำให้จักรพรรดิเฉียนหลงเสียพระทัยมาก และเพราะยังอยู่ในช่วงไว้ทุกข์ ไทเฮาจึงให้แต่งตั้ง **เสียนกุ้ยเฟย** ขึ้นเป็น **เสียนหวงกุ้ยเฟย** เพื่อให้พระนางดูแลวังหลังแทนเสมอจักรพรรดินี คือควบคุมวังหลัง 6 วังใหญ่ หลังจากการไว้ทุกข์ตามโบราณราชประเพณี คือ 2 ปี จักรพรรดิเฉียนหลงจึงเฉลิมพระยศพระนางให้เป็นจักรพรรดินีซึ่งเป็นฮองเฮาพระองค์ที่สองในรัชกาลเฉียนหลงตามพระประสงค์ของไทเฮา ต่อมาจักรพรรดิเฉียนหลงจะแต่งตั้งลิ่งกุ้ยเฟยเป็นลิ่งหวงกุ้ยเฟย พระนางทรงเห็นว่าการกระทำเช่นนี้เป็นการทำผิดพระราชประเพณี คือถ้าฮองเฮายังไม่สวรรคตจะไม่มีการแต่งตั้งตำแหน่งหวงกุ้ยเฟย พระนางจึงทรงตัดพระเกศาของพระองค์เองเพื่อเป็นการประท้วง และการที่ตัดผมชาวแมนจูถือว่าการตัดผมนั้นเป็นการไว้ทุกข์ให้กับผู้ใหญ่ในครอบครัวของตนหรือของสามี ซึ่งในตอนนั้นพระราชมารดาของจักรพรรดิเฉียนหลงยังมีพระชนม์ชีพอยู่จึงอาจถือเป็นการแช่งพระราชมารดาของพระองค์ จักรพรรดิเฉียนหลงจึงยึดตราประทับจักรพรรดินี แต่ยังคงให้พระนางอยู่ในตำแหน่งจักรพรรดินี หลังจากนั้นไม่เกินปีพระนางก็สิ้นพระชนม์ โดยงานพระศพถูกจัดในขั้นหวงกุ้ยเฟย แต่ถึงอย่างนั้นงานศพของพระนางถูกจัดอย่างเรียบง่ายไม่สมฐานะเท่าใด พระศพของพระนางถูกฝังในสุสานชิงตะวันออกและไม่ได้ถูกฝังในโถงเดียวกันกับจักรพรรดิเฉียนหลง แต่ถูกฝังร่วมกันกับฉุนฮุ่ยหวงกุ้ยเฟย และหลักที่เกี่ยวกับพระนางถูกทำลายจนเกือบหมดเหลือเพียงรูปเหมือนที่วาดตอนพระนางอยู่ในตำแหน่งเฟย และถูกประติดประต่อเพิ่มเติมดังรูปขวามือ

รายนามพระภรรยาเจ้าจากสกุลอูลาน่าลา

1.เซี่ยวเล่อวู่ฮองเฮา สมัยจักรพรรดิหนูเอ่อร์ฮาซื่อ

2.จี้เฟย สมัยจักรพรรดิหวงไท่จี๋

3.ฮุ่ยเฟย สมัยจักรพรรดิคังซี

4.เซี่ยวจิ้งเซี่ยนฮองเฮา สมัยจักรพรรดิยงเจิ้ง

5.จี้ฮองเฮา สมัยจักรพรรดิเฉียนหลง

อ้างอิง
-------


| ก่อนหน้า |  | จักรพรรดินีจี้ |  | ถัดไป |
| --- | --- | --- | --- | --- |
| **จักรพรรดินีเสี้ยวเสียนฉุน** |  |  **จักรพรรดินีแห่งจักรวรรดิชิง (ราชวงศ์ชิง)**  |  | **จักรพรรดินีเซี่ยวซูรุ่ย** |

| * ด
* ค
* ก
ภรรยาในจักรพรรดิเฉียนหลง |
| --- |
| จักรพรรดินี | 
* จักรพรรดินีเซี่ยวเสียนฉุน
* จักรพรรดินีจี้
* จักรพรรดินีเซี่ยวอี๋ฉุน

 |
| หวงกุ้ยเฟย | 
* ฮุ่ยเสียนหวงกุ้ยเฟย
* เจ๋อหมิ่นหวงกุ้ยเฟย
* ฉุนฮุ่ยหวงกุ้ยเฟย
* ซูเจียหวงกุ้ยเฟย
* ชิ่งกงหวงกุ้ยเฟย

 |
| กุ้ยเฟย | 
* อวี๋กุ้ยเฟย
* หวั่นกุ้ยเฟย
* อิ่งกุ้ยเฟย
* ซินกุ้ยเฟย
* สวินกุ้ยเฟย

 |
| เฟย | 
* ซูเฟย
* อวี้เฟย
* หรงเฟย
* จิ้นเฟย
* ตุนเฟย
* ฟางเฟย

 |
| ผิน | 
* อี๋ผิน
* อี๋ผิน
* สวินผิน
* กงผิน
* เซิ่นผิน
* เฉิงผิน

 |
| กุ้ยเหริน | 
* ซุ่นกุ้ยเหริน
* เอ้อกุ้ยเหริน
* โซ่วกุ้ยเหริน
* รุ่ยกุ้ยเหริน
* ลู่กุ้ยเหริน
* ไป๋กุ้ยเหริน
* อู่กุ้ยเหริน
* จินกุ้ยเหริน
* เซิ่นกุ้ยเหริน
* ซินกุ้ยเหริน
* ฝูกุ้ยเหริน
* ซิ่วกุ้ยเหริน
* น่ากุ้ยเหริน

 |
| ฉางไจ้ | 
* ขุยฉางไจ้
* หนิงฉางไจ้
* ผิงฉางไจ้
* จางฉางไจ้

 |
| ตาอิ้ง | 
* เสียงตาอิ้ง
* หลานตาอิ้ง

 |

1. ↑  ฉุนฮุ่ยหวงกุ้ยเฟย